4. novembril avati nii Eestis kui Soomes näitused, kus väljas Hea Hoog (SAHH) töökeskuste osavate meistrite käsitöö.
#000001
Euroopa Komisjoni eestvedamisel toimus projekt Tekstiil ringlusse!, mille raames andsid meie kliendid uue elu vanadele teksadele. Reet Ausi disainide järgi valmistati möödunud aastal AS Hoolekandeteenused uutele üksustele kotte, põllesid, pajalappe, patju, teksavaipasid ning vanglatööstuse õmblejate poolt lapitekke. Alates 5. novembrist saab külastada rändnäitust „Kas teksapükstes üldse lastakse taevasse?“ ja tutvuda nii toodete kui disainidega, et koguda inspiratsiooni ka endale vanast uue valmistamiseks.
#000002
„Meie klientidele oli see väga huvitav projekt, kus sai mõelda taaskasutamise olulisusele ning väärtustada kasutatud teksasid andes neile uue elu,“ rääkis Hea Hoog tootmisjuht Krista Emajõe.
#000003
Kohalikud eestlased ning nende erivajadusega inimestega töötavad Soome kolleegid imetlesid meie meistrite käsitöö kõrget kvaliteeti ja mitmekesist valikut. Tootejuht Krista ja SAHHi vanemtegevusjuhendaja Tiina Vahtra vastasid paljudele ülemerenaabrite küsimustele nii meie töökorralduse kui toodete valmistamise kohta.
#000007
„Inimesed on ikka samad – nagu meie kliendid tunnevad ka Soome naabrid uhkust selle üle, kui saavad tööle minna ja oma kätega midagi ilusat luua,“ jagas Krista muljeid kohtumisest, kus korraldajad soovisid kindlasti jätkata ka edasist koostööd.
#000008